เตรียมระเบิดศึกไตรกีฬา ไอรอนแมน 70.3 ที่ภูเก็ต 27 พ.ย.นี้ 
ไอรอนแมน 70.3 ไตรกีฬารายการสุดยิ่งใหญ่ระดับโลก ระเบิดศึกอีกครั้งที่เมืองไทย ค้นหามนุษย์เหล็กคว้าสิทธิ์เข้าแข่งไตรกีฬาชิงแชมป์โลก 27 พ.ย.นี้ ที่ จ.ภูเก็ต  , , ,วันที่ 12 ก.ย. 59 โฟร์โมสต์ ผนึกกำลัง จังหวัดภูเก็ต ดึงการแข่งขันไตรกีฬาระดับโลกมาจัดที่ประเทศไทย ในชื่อรายการ โฟร์โมสต์ ไอรอนแมน 70.3 ไทยแลนด์ ที่ จ.ภูเก็ต วันที่ 27 พ.ย.นี้ โดยมีมนุษย์เหล็กกว่า 1,200 คน จาก 56 ประเทศ และนักไตรกีฬาอาชีพกว่า 20 คน เข้าร่วมแข่งขันเพื่อชิงสิทธิ์สู่เวทีไตรกีฬาชิงแชมป์โลก คาดเงินสะพัดเข้าประเทศกว่า 200  ล้านบาท พร้อมตอกย้ำความเชื่อมั่นด้านการท่องเที่ยว และแสดงศักยภาพของเมืองไทย สู่สายตานานาอารยประเทศ โดยการแข่งขันไตรกีฬาในครั้งนี้ เป็นรายการที่ถูกบรรจุลงในปฏิทินการแข่งขันไตรกีฬาโลก มีการจัดใน 135 เมือง จาก 43 ประเทศทั่วโลก มีเงินรางวัล 15,000 เหรียญสหรัฐฯ (ราว 510,000 บาท) และเป็นอีกหนึ่งในรายการแข่งขันเพื่อคว้าสิทธิ์เข้าแข่งขันไตรกีฬาชิงแชมป์โลก รายการ ไอรอนแมน 70.3 เวิลด์ แชมเปียนชิพ 2017 ที่แชตตานูกา ประเทศสหรัฐอเมริกา, ,ด้าน มร.เจฟฟ์ เมเยอร์ ซีอีโอฝ่ายการจัดการแข่งขัน ไอรอนแมน 70.3 ประจำภูมิภาคเอเชียตะวันออกเฉียงใต้ กล่าวว่า การแข่งขันครั้งนี้เป็นเครื่องพิสูจน์ถึงการเติบโตของไอรอนแมน ที่ขยายไปทั่วทุกภูมิภาค โดยประเทศไทยมีประวัติศาสตร์อันยาวนานเกี่ยวกับไอรอนแมน และความมหัศจรรย์ดังกล่าวจะกลับมาอีกครั้งที่ภูเก็ต ซึ่งการปรับปรุงและพัฒนาในด้านต่างๆ จะทำให้งานนี้ยิ่งใหญ่กว่าที่ผ่านมา และเราได้มองถึงความยิ่งใหญ่ที่จะเกิดขึ้นกับประเทศไทยในอนาคตด้วยเช่นกัน,ขณะที่ มร.วิลเฟรด สตีเวน อุยเทงสึ ผู้ก่อตั้ง ซันไรส์ อีเวนท์ส บริษัทโปรดักชั่นระดับโลกจากฟิลิปปินส์ ในฐานะเจ้าของสิทธิ์จัดการแข่งขันไอรอนแมน 70.3 ประจำภูมิภาคอาเซียน เผยว่า ซันไรส์ อีเวนท์ส มีความยินดีที่จะประกาศความสำเร็จที่ได้ร่วมมือกับผู้สนับสนุนหลักคือ บริษัท ฟรีสแลนด์คัมพีน่า (ประเทศไทย) จำกัด (มหาชน) เจ้าของแบรนด์โฟร์โมสต์ ในการนำไอรอนแมนกลับมาแข่งที่ประเทศไทยในเดือนพฤศจิกายนนี้ เพื่อเป็นการตอกย้ำถึงการพัฒนาไตรกีฬาให้กลายเป็นกีฬาที่ได้รับความนิยม หลังเคยสร้างปรากฎการณ์มาแล้ว ที่เมืองเซบู ประเทศฟิลิปปินส์ 2 รายการ จนได้รับสมญานามว่า มงกุฎเพชรแห่งเอเชีย (Crown Jewel of Asia) กับ ฮอลลีวู้ดแห่งไตรกีฬา (Hollywood of Triathlon) รวมทั้งอีก 1 รายการ ที่เมืองดานัง ประเทศเวียดนาม,ส่วนนายทนุเกียรติ จันทร์ชุม ผู้อำนวยการฝ่ายกีฬาอาชีพและกีฬามวย การกีฬาแห่งประเทศไทย ในฐานะภาครัฐที่ได้ให้การสนับสนุน กล่าวว่า ไตรกีฬา เป็นอีกชนิดกีฬาที่กระแสโลกเติบโตอย่างรวดเร็ว และครั้งนี้ถือเป็นความสำเร็จอีกขั้นของพัฒนาประเภทกีฬาสมัครเล่นจนมาเป็นกีฬาอาชีพ โดยเกิดเวิลด์โปรขึ้นมากมายในปัจจุบัน นี่เป็นอีกหนึ่งตัวอย่างชนิดกีฬา ที่นักไตรกีฬาของไทยจะได้มีโอกาสยกระดับความสามารถอย่างแท้จริงในระยะการแข่งรวม 70.3 ไมล์ หรือ 113 ก.ม. ทางกกท.ได้เล็งเห็นต่อการเอื้อประโยชน์ทุกๆ ฝ่าย ทั้งวงการไตรกีฬา และส่งเสริมการท่องเที่ยว ซึ่งหวังว่า นักกีฬาไตรกีฬาของไทยที่ร่วมการแข่งขันในครั้งนี้ จะสามารถยกระดับให้สูงขึ้นทัดเทียมระดับโลกได้ และกกท.ก็พร้อมที่จะส่งเสริม สนับสนุน และร่วมพัฒนากีฬาชนิดนี้ ให้ยั่งยืนในเมืองไทย,ทางด้าน ดร.ประเจียด อักษรธรรมกุล รองผู้ว่าราชการจังหวัดภูเก็ต กล่าวว่า จังหวัดภูเก็ตมีความพร้อม และมีประสบการ์ณในการจัดกิจกรรมกีฬาระดับโลก ตลอดระยะเวลากว่า 10 ปี และในวันนี้ จังหวัดภูเก็ตได้รับเกียรติให้เป็นเจ้าภาพการแข่งขันไตรกีฬาระดับโลก ไอรอนแมน 70.3 ซึ่งทางภูเก็ตถือว่า เป็นการจัด แข่งขันกีฬาระดับโลกที่เป็นอีกหนึ่งของความยิ่งใหญ่ หลังจากจัดมหกรรมกีฬาเอเชียน บีช เกมส์ 2014 และวันนี้ขอแสดงความยินดี และความพร้อมในการให้ความร่วมมือกับการแข่งขันที่จะเกิดขึ้นในวั นอาทิตย์ที่ 27 พฤศจิกายน นี้ และขอเชิญชวนพี่น้องชาวไทยที่ชื่นชอบกีฬาประเภทว่าย ปั่น วิ่ง ซึ่งถือว่าเป็นกระแสนิยมที่เติบโตอย่างมากทั่วโลกและเมืองไทย ได้มาชมและเชียร์การแข่งขันด้วยตัวเอง พร้อมท่องเที่ยวจังหวัดภูเก็ต ซึ่งทางเราพร้อมต้อนรับอย่างเต็มที่, ,ขณะที่ทางโฟร์โมสต์ ในฐานะผู้สนับสนุนหลักของการแข่งขัน ได้เล็งเห็นถึงความสำคัญของกีฬาต่อการส่งเสริมสุขภาพที่ดีของเด็กและเยาวชน จึงสนับสนุนให้มีการแข่งขันในรุ่นจูเนียร์ โฟร์โมสต์ ไอรอนคิดส์ ไทยแลนด์ โดยเปิดให้เยาวชนอายุ 6-14 ปี ได้ร่วมการแข่งขันก่อนหน้าการแข่งขันหลัก 1 วัน ในวันที่ 26 พ.ย.59 อีกด้วย
ไอรอนแมน 70.3 ไตรกีฬารายการสุดยิ่งใหญ่ระดับโลก ระเบิดศึกอีกครั้งที่เมืองไทย ค้นหามนุษย์เหล็กคว้าสิทธิ์เข้าแข่งไตรกีฬาชิงแชมป์โลก 27 พ.ย.นี้ ที่ จ.ภูเก็ต  
ไตรกีฬา,ไอรอนแมน,โฟร์โมสต์ ไอรอนแมน 70.3 ไทยแลนด์,ภูเก็ต,โฟร์โมสต์,มนุษย์เหล็ก,ไตรกีฬาชิงแชมป์โลก